DA Den Europæiske Unions Tidende C 285/25

Appel iværksat den 14. august 2008 af Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd, Colmcille Fishing Ltd til prøvelse af kendelse afsagt den 2. juni 2008 af Retten i Første Instans (Syvende Afdeling) i sag T-172/07, Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd, Colmcille Fishing Ltd mod Kommissionen for De Europæiske Fællesskaber

(Sag C-372/08 P)

(2008/C 285/40)

Processprog: engelsk

Parter

Appellanter: Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd, Colmcille Fishing Ltd (ved G. Hogan SC, N. Travers BL, T. O'Sullivan BL og Solicitor D. Barry)

De andre parter i appelsagen: Kommissionen for De Europæiske Fællesskaber og Kongeriget Spanien

Appellanterne har nedlagt følgende påstande

— Den af Retten i Første Instans afsagte kendelse ophæves i sin helhed.

— Sagens hjemvises til Retten i Første Instans til realitetsbehandling af søgsmålet, og Kommissionens afvisningspåstand af 7. september 2007 behandles i forbindelse realitetsafgørelsen.

— Kommissionen tilpligtes at betale sagsøgernes omkostninger i forbindelse med denne appel.

Anbringender og væsentligste argumenter

Appellanterne har begrundet deres appel med henvisning til tre påståede tilsidesættelser af fællesskabsretten i den appellerede kendelse. Appellanterne har for det første gjort gældende, at Retten i Første Instans har foretaget en urigtig fortolkning af artikel 20 i forordning nr. 2371/2001 (1), navnlig for så vidt angår rækkevidden af medlemsstaternes residualkompetence i henhold til artikel 20, stk. 3. Retten i Første Instans har desuden foretaget en urigtig fortolkning af artikel 20, stk. 5, idet den har udelukket, at appellanterne er umiddelbart berørt med henvisning til retten til udveksling af fiskekvoter medlemsstaterne imellem. Endelig har Retten i Første Instans fejlagtigt undladt at tage hensyn til den omstændighed, at appellanterne i egenskab af en lukket gruppe af privatpersoner er umiddelbart berørt af den omtvistede forordning.

(1) Rådets forordning (EF) nr. 2371/2002 af 20.12.2002 om bevarelse og bæredygtig udnyttelse af fiskeressourcerne som led i den fælles fiskeripolitik (EFT L 358, s. 59).